**Тексерілді:** \_\_\_\_\_\_\_\_\_\_\_\_\_\_\_

**«**\_\_\_\_**»**\_\_\_\_\_\_\_\_\_\_\_\_\_\_\_\_\_\_\_\_\_\_

**Пән:** Өзін – өзі тану

**Мектебі:**

**Күні:** \_\_\_\_\_\_\_\_\_\_\_\_\_\_\_

**№** 5

**Мұғалім:**

**Сыныбы:** 9

**Оқушылардың саны**:

**Тақырыбы:** Адам ойының, сөзі мен ісінің бірлігі

**Құндылығы:** Ақиқат

**Қасиеттері:** Шыншылық, өз – өзіне адал болу, ойдың, сөздің және істің бірлігі

|  |  |
| --- | --- |
| **Мақсаты:** Оқушыларға ойдың, сөзі мен ісінің бірлігінде өмір сүрудің маңыздылығын түсіндіре отырып, ақиқат құндылығының мәнін ашу  **Міндеттері:**  **1. Білімділік:** Оқушыларға адам баласы өз – өзіне адал болу керек екендігін үйрету  **2. Дамытушылық:** Оқушылардың бойындағы шыншылдық қасиеттерін дамыту  **3. Тәрбиелік:** Оқушыларды ойдың, сөздің және істің бірлігінде өмір суруге тәрбиелеу | ***Ресурстар:***  *(материалдар, дереккөздер)*   1. u-s.kz |
| Сабақтың барысы:   1. **Ұйымдастыру кезеңі. Жағымды көңіл күй.**   **«Сәлеметсің бе!»**  Оқушылар кезек-кезек көршісінің аттас саусақтарына қолын тигізеді. Бас бармақтан бастайды:  Мен саған тілеймін (бас бармағын тигізеді);   * Табыс (сұқ саусақ); * Үлкен (ортаңғы); * Барлығында (атаусыз); * Барлық жерде (шынашақ); * Сәлеметсің бе! (алақанын тигізеді).  1. **Үйге тапсырманы тексеру.** 2. №4 – сабақ. 7 – тапсырманы орындау 3. №5 – сабақ. «Парасатқа құштарлық» мәтінін оқып келу.   **Сұрақтар:**   1. Адамгершілік ұғымымен таныса отырып, өздеріңіз өмірлік қандай ой түйдіңіздер? 2. Сіздердің айналаңызда ойы, сөзі мен ісі бір, ерік-жігері мықты, кемелденген адамдар бар ма? Сіздер оларды неліктен үлгі тұтасыздар? Мысал келтіріңіздер. 3. Адамгершілік арқылы жалпыадамзаттық қандай құндылықтар көрініс табады? 4. Өзіңіздің өмірлік ұраныңыз ретінде қандай сөздерді таңдар едіңіз? Неліктен? 5. Өзіңіздің рухани дамуыңызға даңғыл жол неден басталады деп ойлайсыз? Жауабыңызды дәйектеп, әңгімелеп беріңіз. |  |
| **2. Сабақтың дәйексөзі.**  (Оқушыларға үш рет айтқызып, дәптерге жаздырту)  «Адам алдымен ойлы, парасатты болуға, ақыл-ойдың жан-жақты дамуына көңiл бөлуi қажет. Шын мағынасындағы бiлiмдiлiк – тамаша адамгершiлiк сипат».  Әл-Фараби  **Сұрақтар:** 1. Адамгершілік деген не?  2. Адамға адамгершілік не үшін қажет?  3. Дәйексөзден қандай ой түйдіңіз? |  |
| **4. Оқиға айту (Мұғалім**  Бізге келіп жеткен аңыз әңгімелерде **Төле би Әлібекұлының**елдің береке-бірлігін нығайтуда сіңірген еңбегі туралы көптеп айтылады. Бірде Төле би ауырып жатқанда Қазыбек би бастаған біраз билер көңілін сұрай келеді.Олар биден еліңізге қандай өсиет қалдырасыз деген сұрағына: «Жүзге бөлінгендердің жүзі қара. Руға бөлінгендердің құруға асыққаны. Атаға бөлінгендер адыра қалады. Көпті қорлаған көмусіз қалады. Хан азса, халқын сатады. Халық азса хандыққа таласады»,- деп жауап берген екен.  Енді бірде Төле би өзінен жасы үлкен абыз билерден бата алмақшы болады да әуелі ол әкесіне барады. Жасы жүзге тақап қалған әкесі оған ел бірлігі жөнінде әңгіме айтып отырады. Сол кезде Төле: «Ел бірлікте болу үшін не істесе болады?- дегенді сұрайды. Сонда әкесі әуелі жауап айтпас бұрын бір бума солқылдақ шыбық алдырады:  -Балам мынаны сындырып көрші?  Төле буылған шыбықты олай-бұлай иіп сындыра алмайды.  -Енді сол шыбықты біртіндеп сындыршы?- Төле ортасынан буылған шыбықты шешіп, біртіндеп пырт-пырт еткізіп оп-оңай сындырады. Әкесі Әлібек би:  -Бұдан не түсіндің, балам?-дейді.  Сонда Төле би:  -Түсіндім, әке, бұның жауабы: ынтымағы, бірлігі мықты елді жау алмайды дегеніңіз ғой - дейді.  **Сұрақтар:**  1. Төле бидің жауабына талдау жасап көр, не ұқтыңдар?  2. Бабалар салып берген жолмен біздің еліміз қалай көркеюде?  3. Қазақстан қандай мемлекет?  4. Елімізде қанша ұлттың өкілдері тұрады?  5. Ел бірлігін сақтауға қандай жағымды ой қосар едің? |  |
| **5. Шығармашылық жұмыс, топпен жұмыс.**  4-тапсырма.  Көп нүктенің орнына мағынасына қарай тиісті сөздерді қойып, Ж.Баласағұнның өлеңін оқыңыз. Ақын дұрыс іс-әрекеттің мәнін қалай ашады? Сұраққа жан-жақты, толық жауап беріңіз.  Қажет сөздер: жақсы, төзімділік, толық, ізгілік, зерек, ізгі, ақылдылық, білім.  Ізгілік пен ... қылық – амалы,  Мұнымен ер екі дүниені алады.  Сен ізгілік тілер болсаң, одан да,  Кел, ... қыл, сөзді доғар да.  Егер қолың ұзын болса – халыққа  Қылық, сөзді ... қылып, жарылқа!  Ерге керек ... , күш-қайрат,  Тұру керек Күн мен Айдай нұр жайнап.  Жомарттық һәм салмақтылық қажетті,  Білімділік, ... қажетті.  Ақыл керек ... таңдап аларға,  Білім керек іске жақсы қарарға  Жарамды мен жарамсызды аңдаса,  Керектіні керексізден бөлерге,  Барлық іске ... болса, парықтап,  Ала білсе өз керегін анықтап.  Сонда ... болар ісің, пішінің,  Білімді асты жейді баппен пісіріп.  Мұндай кісі тілегіне жетеді,  Қос жаһанда ісі оң боп өтеді. |  |
| **6. Топпен ән айту.**  **Бір ел болса**  **Сөзін жазған Мөлдір Айтбай**  **Әнін жазған Ұшқын Жамалбек**  Жазира кең байтақ қазақтың даласы,  Сыр менен Еділдің арасы.  Арманы тауындай асқақ қой қарашы,  Қалдырған ержүрек бабасы.  Шүкір деп жазылды көбінің жарасы,  Ешкімнің жоқ оған таласы.  Осынау далада жыламай анасы,  Өссе екен қазақтың баласы.  Қайырмасы:  Бір ел болса біздей болсын Алатаудай айбары,  Көгіндегі қыран құстай желбіреген байрағы.  Бір ел болса біздей болсын азаттықтың айғағы,  Татулық пен берекенің бұзылмаған қаймағы.  Көліне, шөліне, көгіне тамсанам,  Жүректің үнімен ән салам.  Сағынып жете алмай Отанын аңсаған  Шетте жүр қаракөз қанша адам.  Әр қазақ жалғызым деп бүгін жар салам,  Әніммен жететін жол салам.  Әлемде кім қазақ бауырмын мен соған,  Құшақтай айғара қарсы алам |  |
| * 1. **Үй тапсырмасы.**   1. №5 – сабақ. 5 – тапсырманы орындау.  2. Келесі сабақ. №6, «Маңызды шешім» мәтінін оқып келу. |  |
| 8. Сабақтың қорытынды сәті.  **Тыныс алуға зейін қою.**  Баяу музыка қойылады.  Мұғалім: Сіздерден аяқ-қолыңызды айқастырмай, түзу отыруыңызды өтінемін. Біз қазір тыныс алу жаттығуын жасаймыз. Тыныс алуға зейін қойған кезде, біздің ақылымыз дем алады. Ауаны ішке жұту кезінде тыныштық пен қуаныш қабылдаймыз. Демді сыртқа шығарған кезде өзіміздегі мазасыздықтарды сыртқа шығарамыз.  Кәне, дайындалайық, балалар. Көзімізді жұмамыз..., арқамызды тіктейміз..., қолдарыңды тізеге қоюға болады...  Д е м а л..... ш ы ғ а р... (жаймен 9-10 рет) немесе 1..................2 [3]. Рахмет!  Бүгінгі сабақтан игерген жақсы қасиеттерді есімізге түсіріп, жүрегімізге сақтайық. |  |